**O troch grošoch**

**Kopal raz jeden chudobný človek pri hradskej ceste priekopy. Raz sa stalo, že sám kráľ šiel po tej ceste a opýtal sa chudobného človeka, koľko dostáva za takú ťažkú prácu. Chudobný človek mu odpovedal, že jeho pláca je tri groše. Kráľ nechápal, ako je to možné, ako môže vyžiť z troch grošov. Aké však bolo jeho prekvapenie, keď mu chudobný človek povedal, že vyžiť z tých troch grošov by bolo ľahké, ale on jeden groš vracia, druhý požičiava a z tretieho žije on sám. Kráľ tomu veru nerozumel a tak mu chudobný človek povedal, že sa stará o otca – starého a nevládneho, tomu vracia, lebo ho vychoval, stará sa a vychováva syna, tomu požičiava, aby mu raz vrátil, keď ostarie a z tretieho groša žije. Kráľ si hneď spomenul na svojich dvanástich radcov, ktorí sa stále sťažujú, že nemajú z čoho žiť aj keď im dáva stále väčšiu plácu. Rozhodol sa, že im dá hádanku, ktorú mu človek povedal, ale zakázal mu, aby ju radcom prezradil, kým neuvidí kráľov obraz. Potom daroval sedliakovi za hrsť dukátov a odišiel domov. Zavolal si radcov a povedal im, že v krajine žije jeden človek, ktorý má na deň tri groše a ešte z tých jeden vracia, druhý požičiava a iba z tretieho žije sám. Ak mu radcovia nepovedia, ako je to možné, dá ich z krajiny vyhnať. Pobrali sa slávni radcovia s ovesenými nosmi domov. Každý chcel byť múdrejší. Minul deň, míňal sa i druhý; na tretie ráno sa už mali postaviť pred kráľa a ešte nevedeli rozlúštiť záhadu. Naveľa, naveľa voľakto im pošepol, kde by vyhľadali toho chudobného človeka, že im ten najskôr pomôže. I vyhľadali ho a dostavili sa hneď všetci k nemu. Prosbou, hrozbou, zle, nedobre dotierali doňho, aby im povedal, ako je to s tými troma grošmi. Ale on sa ich veru nezľakol. Rozpovedal kráľovský rozkaz a že iba ak by mu kráľov obraz ukázali, tak by mohol prezradiť, ako je to možné. Nakoniec sedliak vytiahol z vrecka dukát, na ktorom bola podobizeň kráľa a radcom prezradil svoju hádanku. Keď radcovia kráľovi hádanku povedali, vedel, že nemohli na riešenie prísť sami. Sedliak sa nakoniec stal jeho radcom a radcov vyhnal z krajiny. Múdrosť a vtip chudobného človeka nakoniec zvíťazili.**







**Doplň:**

**Za svoju prácu si vyslúžil...... groše.**

**Ako slúžili groše chudobnému človeku?**

**Prvý \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Druhý \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tretí \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kráľ daroval sedliakovi:**

**a)** kopu dukátov **b)** hrsť grošov **c)** hrsť dukátov

**Groš je:**

**a)** zlatá minca **b)** strieborná minca **c)** bankovka

**Mohli by sme dnes platiť grošmi? Prečo?**

ÁNO – NIE \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Koľkých radcov mal kráľ?** \_\_\_\_\_\_\_\_\_\_\_\_\_\_\_\_

**Napíš dve dobré kráľove vlastnosti.**

 Kráľ bol \_\_\_\_\_\_\_\_\_\_\_\_\_\_ a \_\_\_\_\_\_\_\_\_\_\_\_\_\_\_\_\_